open-index/open-wikipedia-markdown huggingface dataset:
G4S

**G4S plc** (בעבר: **Group4Securicor**) היא חברת שירותי אבטחה בינלאומית, אשר הוקמה בשנת 1901 ובסיסה בבריטניה. היא נחשבת לחברת האבטחה הגדולה בעולם והיא פועלת ביותר מ-125 מדינות ומעסיקה יותר מ-625,000 עובדים. אחרי החברות וולמארט ופוקסקון, היא המעסיקה הפרטית השלישית בגודלה בעולם מבחינת כמות מועסקים. החברה נסחרת בבורסה לניירות ערך בלונדון ובבורסה של קופנהגן.

## אודות
החברה הוקמה בשנת 1901 בקופנהגן על ידי מריוס הוגרף ופיליפ סורנסן. שמה המקורי היה Kjøbenhavn Frederiksberg Nattevagt (משמר הלילה) והוא שונה בהמשך. בשנות השלושים החברה פתחה נציגות בשוודיה ובשנות החמישים החלו לפעול גם בבריטניה.

משנות השישים החברה בבריטניה פעלה תחת השם Group4 ונוהלה על ידי אחד מהנכדים של פיליפ. בשנת 2000 חברת Group4 מוזגה עם החברה הדנית Falck ונקראה Group4Falck. בשנת 2004 החברה מוזגה עם החברה הבריטית Securicor ושמה שונה ל־Group4Securicor.

החברה מספקת שירותי אבטחה למגוון אתרים בהם נמל התעופה לונדון הית'רו. היא עוסקת גם בשמירה על מאגרי נפט ואנרגיה וכן עוסקת בשירותי לוגיסטיקה שונים.

בשנת 2002, רכשה החברה כמחצית ממניות חברת האבטחה הישראלית הוותיקה חברת השמירה, ואחר כך החזיקה ב-90.5% מבעלות על החברה. בשנת 2016, נכנעה לתנועת חרם על ישראל ומכרה את פעילותה בישראל.
;

## ביקורת
החברה הייתה מעורבת במספר תקריות אבטחה בארצות הברית, בריטניה ודרום אפריקה.

כמו כן מספר פעמים נמתחה ביקורת על פעילויות החברה בישראל. G4S מספקת ציוד ושירותי אבטחה לשימוש בבתי כלא, מחסומים והתנחלויות ביהודה ושומרון. בין השאר, דזמונד טוטו ואחרים מחו בחודש יוני 2014 על מעורבותה של G4S בפעילויות אלה.

## לקריאה נוספת

* Security Beyond the State: Private Security in International Politics, Rita Abrahamsen,Michael C. Williams


## קישורים חיצוניים

* 

* אתר החברה בישראל
* אתר החברה בישראל, חטיבת המוקדים
* אתר החברה בישראל, פתרונות למניעת גניבות ואבדן

## הערות שוליים

קטגוריה:חברות בריטיות
קטגוריה:חברות אבטחה
קטגוריה:חברות הנסחרות בבורסה לניירות ערך בלונדון
קטגוריה:רמת סיב: חברות
האגודה הישראלית לסוכרת

[שמאל|ממוזער|200px|[סמליל האגודה]]
**האגודה הישראלית לסוכרת** (א.י.ל.) נוסדה בשנת 1954 במטרה לשפר את רווחתם לבריאותם של חולי הסוכרת, לקדם מחקר רפואי על המחלה ולקיים פעילות למניעתה. 

## אודות
האגודה הוקמה בשנת 1954, על ידי ארבעה מייסדים: ד"ר לודביג נלקן, ד"ר הרמן וולפסון, ד"ר לבני ופרופ' א.מ. כהן. כיום באגודה כ-12,000 חברים, בהם רופאים, אחיות ומומחים שונים.

האגודה מספקת שירותים שונים בהם מידע רפואי וכללי דרך אתר האינטרנט של האגודה והפורומים בו ומוציאה לאור את ביטאון א.י.ל. כארבע פעמים בשנה. האגודה מפעילה קו טלפוני חם לייעוץ. האגודה יוזמת מפגשים וכנסים מקצועיים. מפעילה ניידת לאיתור מוקדם של סוכרת וקורסים שונים לבעלי מקצוע ולחולי סוכרת.

האגודה חברה באגודה הבינלאומית לסוכרת ובפורום האירופאי והעולמי של האגודות לסוכרת. יו"ר האגודה הוא פרופ' מרדכי רביד.

## מטרות האגודה
* פיתוח המחקר המדעי במטרה להביא לשיפור איכות הטיפול
* הדרכת הצוות הרפואי, הפרא-רפואי (סיעוד, דיאטה) ושאר נציגי הסקציה המדעית בסוכרת ובסיבוכיה
* הדרכת הסוכרתיים להיות חלק מהצוות המטפל ולקחת אחריות על בריאותם
* הקמת סניפים ברחבי הארץ כדי לאפשר, שירות קרוב לבית
* הקמת א.י.ל. צעיר עבור ילדים וצעירים מגיל 0 עד 25
* חינוך לבריאות חולים סוכרתיים באמצעות פרסום, הרצאות, ימי בריאות, הדרכה וקבוצות תמיכה
* הפקת פרסומים מדעיים לסקציה המדעית
* הענקת מלגות מחקר
* עידוד יצרני ויבואני מזון ואביזרי עזר לייבא ולייצר מוצרים מותאמים לצורכי הסוכרתיים שיוכרו באמצעות "תו-האגודה"

## ראו גם
*האגודה לסוכרת נעורים

## קישורים חיצוניים
* 
* 
* 

סוכרת
סוכרת
שטר חוב

**שטר חוב** הוא שטר המהווה הבטחה ללא תנאי ערוכה בכתב מאת אדם לחברו, חתומה בידי עושה השטר, בה הוא מתחייב לפרוע לאדם פלוני או לפקודתו, או למוכ"ז, עם דרישה, או בזמן עתיד קבוע או ניתן לקביעה, סכום מסוים בכסף. בניגוד לשטר חליפין, שטר חוב אינו פקודה מאת אדם א' (המושך) לאדם ג' (הנמשך) הדורשת מהנמשך לשלם סכום כסף לאדם ב' (האוחז). במקום זאת, לשטר חוב יש שני צדדים: אדם א' (העושה, שהוא החייב) ואדם ב' (האוחז, שהוא הנושה). על אלו יכולים להתווסף צדדים נוספים, כגון ערב.

הוראות פקודת השטרות בדבר שטרי חליפין חלות, ככלל, גם על שטרי חוב. לפיכך, מרבית הדינים החלים על שטרות בכלל, לרבות הסחרות, שהיא האפשרות להעביר את השטר מהנושה המקורי (הנפרע) לנושה חדש (אוחז כשורה), חלים גם על שטרי חוב.

אף ששטרי חוב נפוצים פחות מאשר שטרי חליפין (בעיקר שיקים), גם שטרי חוב נפוצים למדי, בפרט בתור בטוחה בעסקאות שונות. באותם מקרים, צד לחוזה מעניק לצד שכנגד שטר חוב. על פי המוסכם בחוזה, יכול האוחז לממש את שטר החוב במקרה של הפרת החוזה. ככל שטר, שטר החוב הוא עסקה עצמאית, שתוקפה אינו תלוי בעסקת היסוד. לפיכך, האוחז יכול לפעול למימוש השטר (בין אם ישירות מול העושה ובין אם, במקרה של קושי במימוש בדרך הראשונה, באמצעות ההוצאה לפועל), מבלי שידרש להוכיח שעסקת היסוד לא קוימה. ייתכן מקרה בו עסקת היסוד קוימה אך האוחז פונה למימוש השטר. במקרה כזה, העושה זכאי להימנע מפרעון השטר ובכלל זאת, הוא רשאי לטעון טענת "פרעתי" בהוצאה לפועל, או להגיש התנגדות לביצוע שטר שתועבר לדיון בבית משפט.

## קישורים חיצוניים

* 
* 

## הערות שוליים

קטגוריה:דיני שטרות
קטגוריה:בנקאות
מפת אורביס טרארום

[שמאל|ממוזער|250px|הדוגמה הראשונה של מפת אורביס טרארום מודפסת, מעשה ידי [גינתר ציינר (Günther Zainer) משנת 1472. מפה זו עיטרה את העמוד הראשון של פרק XIV מתוך ה"אטימולוגיאה" מאת איזידור מסביליה. המפה מחלקת את העולם לשלושה חלקים בהתאם ליבשות, ומחלקת את היבשות בין בני נח: שם באסיה, חם באפריקה ויפת באירופה]]
[שמאל|ממוזער|200px|[מפת הרפורד משנת 1300 לערך, קתדרלת הרפורד, אנגליה]]
שמאל|ממוזער|250px|מפת עולם בת ימינו, בשיטת הצגה של מפות אורביס טרארום
**מפת אורביס טרארום** (בלטינית: **Orbis Terrarum**; מילולית: "עיגול הארצות") או **מפת [[T]]-[[O]]** היא סוגה של מפות עולם (מפה מונדי) אשר צוירו בימי הביניים כדי לתאר את מראהו של העולם הידוע באותה עת. לעיתים מפות אלה נקראות "מפות ביאטיניות" על שם מפת ביאטוס - אחת הדוגמאות הראשונות של מפה מסוג זה, אשר צוירה על ידי ביאטוס מליבאנה, נזיר ספרדי בן המאה השמינית.

## השקפת העולם בבסיס המפות
העולם המוכר בימי הביניים, כפי שהוא מתואר בכתביו של המלומד הספרדי איזידור מסביליה, בן המאה השביעית, בפרק 14 של ספרו "אטימולוגיאה", היה מחולק לשלוש יבשות:

בכתביו של אריסטו מחולק העולם למספר אזורי אקלים. מפות אורביס טרארום מתייחסות רק למחצית העליונה של הארץ, לאזור האקלים הממוזג הצפוני לפי השקפה זו. חלקים אחרים של הארץ נחשבו בלתי אפשריים למגורי אדם, ולכן לא צוירו.

בין היבשות מפרידים ימות ונהרות בצורת האות T - כאשר רגל האות היא הים התיכון, ושתי זרועותיה של האות הן הנהרות הנילוס והדון (המכונה גם טאנאיס). במפות מופיעה אסיה בראש המפה (היינו המפה פונה לכיוון מזרח, ולא לכיוון צפון), אירופה בצדה השמאלי התחתון של המפה ואפריקה בצדה הימני התחתון. ירושלים מופיעה במרכז המפות ונחשבת למרכז העולם.

מרבית מפות אלה היו סכמטיות, ולא מפורטות, אולם צוירו מפות מפורטות בשיטה זו, המציגים אתרים, ערים ואירועים היסטוריים שונים.


Beatus map.jpg|מפת עולם מתוך ביאטוס סן-סוור, שנת 1050 לערך.
Diagrammatic T-O world map - 12th c.jpg|מפה מהמאה ה-12
T-O Mappa mundi.jpg|מפה מתוך *La Fleur des Histoires* שצוירה בין השנים 1459–1463.
1581 Bunting clover leaf map.jpg|מפת בונטינג, מציגה את העולם כתלתן ואת ירושלים במרכזו. שנת 1581, המבורג.


## ראו גם
* מפה מונדי

## קישורים חיצוניים

## הערות שוליים

אורביס טרארום
The Beatles Stereo Box Set

**The Beatles Stereo Box Set** היא קופסת סט עם כל אלבומי האולפן של הביטלס (בגרסת סטריאו). הסט יצא ב-9 בספטמבר 2009, אותו היום שבו יצא משחק הווידאו The Beatles: Rock Band וגם קופסת סט נוספת של אלבומי הביטלס בגרסת מונו (The Beatles In Mono). את שתי הקופסאות הוציאו חברות הקלטה רבות כמו: EMI, טריידנט סטודיוז, אולימפיק, אפל רקורדס ועוד. זוהי קופסת אוסף הדיסקים הרביעית של הביטלס לאחר הוצאת שתי הקופסאות The Beatles Collection ו-The Beatles: The Collection. הסט כולל גם את האלבום Past Masters, שהוא אלבום כפול עם כל הסינגלים שלא הופיעו באף אלבום. הסט כולל גם דיסק DVD של סיפורים דוקומנטריים על עשיית האלבומים. ב-7 בדצמבר 2009 יצא עם הסט התקן USB בצורה דמוית תפוח, הכולל סרטונים שונים. לעומת הסט הזה, יצאה קופסה דומה בשם John Lennon Signature Box, שכוללת אלבומי אולפן של ג'ון לנון ודברים נוספים. כמו כן, יצאו קופסאות נוספות, כמו: The Beatles Box Of Vision ,John Lennon Box Of Vision ו-Bob Dylan Archive.

## רשימת האלבומים
* (1963) Please Please Me
* (1963) With The Beatles
* (1964) A Hard Day's Night
* (1964) Beatles for Sale
* (1965) Help!
* (1965) Rubber Soul
* (1966) Revolver
* (1967) Sgt. Pepper's Lonely Hearts Club Band
* (1967) Magical Mystery Tour
* (1968) The Beatles
* (1969) Yellow Submarine
* (1969) Abbey Road
* (1970) Let It Be
* (1962-1970) Past Masters אלבום כפול שהוא בעצם שני האלבומים Past Masters, Volume One ו-Past Masters, Volume Two.

## קישורים חיצוניים

קטגוריה:אלבומי אוסף מ-2009
קטגוריה:אלבומי הביטלס
קטגוריה:אלבומי הוצאה מחודשת
קטגוריה:אלבומי אוסף שהתפרסמו לאחר מות מבצעיהם
קטגוריה:אלבומי אוסף באנגלית
קטגוריה:אלבומים שהוקלטו באולפני אולימפיק
קטגוריה:אלבומי יהלום בקנדה
קטגוריה:אלבומי חברת אפל רקורדס
קטגוריה:אלבומי חברת פרלופון
קטגוריה:אלבומי חברת קפיטול רקורדס
יורם בן-פורת

**יורם בן-פורת** (1937 – 18 באוקטובר 1992) היה כלכלן ישראלי ופרופסור לכלכלה באוניברסיטה העברית בירושלים. בן-פורת שימש כרקטור האוניברסיטה העברית ולאחר מכן נשיאה. כמו כן היה מנהל מכון פאלק ונשיא האגודה הישראלית לכלכלה.

## ביוגרפיה
בן-פורת נולד בשנת 1937 בתל אביב. בשנת 1957 החל את לימודיו לתואר ראשון בכלכלה ומזרח תיכון באוניברסיטה העברית, שם גם סיים תואר שני בכלכלה, כשנושא התזה שלו היה כוח העבודה הערבי בישראל. הוא שימש כעוזר הוראה ליהודה גרונפלד, ובשנת 1967 הצטרף לסגל האוניברסיטה העברית.

בן-פורת המשיך ללימודי דוקטורט באוניברסיטת הרווארד, שם למד אצל סיימון קוזנץ. 

בשנת 1967 הוא הצטרף כחבר סגל לחוג לכלכלה באוניברסיטה העברית. בשנת 1979 מונה למנהל מכון פאלק למחקר כלכלי בישראל, תפקיד בו כיהן עד 1984. בשנת 1988 מונה לרקטור האוניברסיטה, ובשנת 1990 מונה לנשיא האוניברסיטה העברית. תפקידים נוספים שהוא מילא היו נשיא האגודה הישראלית לכלכלה ועמית החברה האקונומטרית. 

תחומי המחקר שבהם עסק היו מגוונים: היבטים אמפיריים ותאורטיים בכלכלת עבודה בכלל והון אנושי בפרט, הקשר בין הון אנושי וצמיחה, כלכלת משפחה, דמוגרפיה, כלכלה פוליטית ועוד. 

בשנות השמונים היה פעיל בתנועת שלום עכשיו.

## חיים אישיים

בן פורת היה נשוי (בשנית) ליעל כהן בן-פורת (מרצה בחוג לפילוסופיה באוניברסיטה העברית). לבני הזוג נולד בן - יהלי. 

אשתו הראשונה היא נטע, לימים אשתו של פרופ’ מיכאל ברונו. להם נולדו שלושה ילדים:  איתי, אורי ורוני.

אחיינו הוא פרופסור לכלכלה אלחנן בן פורת.

## מותו
ב-18 באוקטובר 1992 התנגשה בכביש הערבה משאית סמיטריילר במכוניתו בעת שנסע לחופשה באילת עם משפחתו. נהג המשאית, חייל בשירות סדיר, פגע במכונית בעת ניסיון עקיפה. שלושת הנוסעים במכונית – יורם, אשתו יעל ובנם יהלי בן החמש – נהרגו והובאו לקבורה זה לצד זה בהר המנוחות בירושלים. נהג המשאית הורשע בהריגה.

לזכרו לאחר מותו הוקמה באוניברסיטה ״קרן בן-פורת", המקיימת הרצאה שנתית לזכרו ועורכת ערבי עיון וכנסים בינלאומיים. כמו כן מעניקה האוניברסיטה העברית את "פרס נשיא האוניברסיטה לחוקר צעיר מצטיין ע"ש יורם בן-פורת". 

## ספרים
* **כוח העבודה הערבי בישראל**, ירושלים: המכון למחקר כלכלי בישראל על-שם מוריס פאלק, 1966. 
* **המהפך שלא היה: אידאולוגיה ומדיניות כלכלית 1977–1981**, ירושלים: מכון מוריס פאלק למחקר כלכלי בישראל, 1982.
* יורם בן-פורת, עמנואל מרקס, שמעון שמיר, **מחנה פליטים בגב-ההר**, תל אביב: מכון שילוח (אוניברסיטת תל אביב), 1974.
* יורם בן-פורת (עורך), **המשק הישראלי – חבלי צמיחה**, תל אביב: עם עובד, 1989.

## קישורים חיצוניים

* 

*  פרופ’ יורם בן פורת, החוג לכלכלה, האוניברסיטה העברית 
* Joseph Finklestone, Obituary: Professor Yoram Ben-Porath, The Independent, 26 October 1992
* Yoram Ben-Porath, 55; A Top Israeli Academic, New York Times
* Reuben Gronau, Yoram Ben-Porath: The Economist, the Friend, **Journal of Labor Economics** 12(1) Part 2, 
* 

## הערות שוליים

קטגוריה:נשיאי האוניברסיטה העברית בירושלים
קטגוריה:רקטורי האוניברסיטה העברית בירושלים
קטגוריה:סגל האוניברסיטה העברית בירושלים: כלכלה
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת הרווארד
קטגוריה:כלכלנים ישראלים
קטגוריה:נשיאי האגודה הישראלית לכלכלה
קטגוריה:חברי שלום עכשיו
קטגוריה:הרוגי תאונות דרכים בישראל
קטגוריה:יהודים הקבורים בהר המנוחות
קטגוריה:ישראלים שנולדו ב-1937
קטגוריה:ישראלים שנפטרו ב-1992
מפת הרפורד

שמאל|ממוזער|250px|מפת הרפורד
**מפת הרפורד** (בלטינית: **Hereford Mappa Mundi**) היא מפת עולם (מפה מונדי) בסגנון מפת אורביס טרארום משנת 1300 לערך. המפה מוצגת כיום בקתדרלת הרפורד בהרפורד שבאנגליה, והיא המפה הגדולה ביותר ששרדה מימי הביניים עד ימינו.

על המפה חתום ריצ'רד מהולידנגהאם ולפורד כיוצרה (המכונה גם "ריצ'רד דה בלו"). 

## תיאור המפה
המפה מצוירת על קלף אחד, ומידותיה 158 ס"מ על 133 ס"מ. המפה מצוירת בדיו שחור, אדום, זהב, כחול וירוק. הצבעים כחול וירוק משמשים לתיאור ימים ונהרות, למעט הים האדום הצבוע בצבע אדום.

במרכז המפה, בתוך מעגל, ממוקמת העיר ירושלים, כאשר בראש המפה כיוון מזרח, ובקצה העליון של המפה גן עדן מוקף במעגל.

אירופה, בצדה השמאלי התחתון של המפה, מסומנת בצבעי אדום וזהב, ואפריקה בצדה הימני התחתון של המפה. 

המפה מבוססת על מפת ביאטוס מעשה ידי ביאטוס מליבאנה, ועל כן היא דומה מאוד למפת אבסטורף שאף היא מבוססת על אותה מפה.

## מיקומם של אתרים
שמאל|ממוזער|408px|מיקומם של אתרים במפת הרפורד.
[שמאל|ממוזער|250px|מפרט של המפה המציג את [האיים הבריטיים]]
: במרכז המפה: ירושלים, ועליה סימן צלב.
# גן עדן, מוקף חומה ועיגול של אש.
# הגנגס.
# האי האגדי טאפנה. ייתכן שהכוונה לסרי לנקה או סומטרה.
# הנהרות אינדוס וחידקל.
# הים הכספי, "ארצם של גוג ומגוג"
# בבל ונהר פרת.
# המפרץ הפרסי.
# הים האדום (צבוע בצבע אדום).
# תיבת נח.
# ים המלח, סדום ועמורה, נהר הירדן, הזורם מתוך ים הגליל; ומעליהם: אשת לוט.
# מצרים והנילוס.
# הנילוס או "הים המשווני" ומעברו השני האנטיפודס - "ארץ הענקים" בצידה השני של הארץ.
# ים אזוב ונהרות דון ודניפר; מעליהם: גיזת הזהב.
# קונסטנטינופול; ולשמאלה דלתא נהר הדנובה.
# הים האגאי.
# הדלתא של הנילוס והמגדלור של אלכסנדריה.
# נורווגיה.
# יוון ובה הר האולימפוס, אתונה וקורינתוס.
# כרתים ובה המינוטאור והלבירינת העגול שלו.
# הים האדריאטי; איטליה ובה רומא, לידה רשום ההקסמטר: Roma caput mundi tenet orbis ena rotundi (רומא בראש, שולטת בעולם).
# סיציליה וקרתגו.
# סקוטלנד.
# אנגליה.
# אירלנד.
# האיים הבלאריים.
# מצר גיברלטר.

## ראו גם
* מפה מונדי

## קישורים חיצוניים

*תיאור המפה
*אתר קתדרלת הרפורד

הרפורד
קטגוריה:הרפורדשייר
Acta Mathematica

**Acta Mathematica** הוא כתב עת מדעי מתמטי המפרסם מחקר מקורי בכל תחומי המתמטיקה. כתב העת הוקם על ידי המתמטיקאי השוודי גוסטה מיטאג-לפלר בשנת 1882 והוא יוצא לאור על ידי מוסד גוסטה לפלר בשוודיה, מכון מחקרי מתמטי השייך לאקדמיה המלכותית השוודית למדעים. משנת 2006 כתב העת מודפס ומשווק על ידי הוצאת שפרינגר. עורך כתב העת הוא פרופסור אנדרה ביורנר (Anders Björner).

## קישורים חיצוניים

* 
* אתר כתב העת ב-springer.com

קטגוריה:ערכים שבהם תבנית בריטניקה אינה מתאימה
קטגוריה:כתבי עת מתמטיים
קטגוריה:שוודיה: כתבי עת
Journal of the Chemical Society

**Journal of the Chemical Society** הוא כתב עת מדעי לכימיה, אשר יצא לאור מ-1849 ועד 1996. 

כתב העת יצא לאור לראשונה בשנת 1849 על ידי האגודה הכימית, ואשר תחילה נקרא Quarterly Journal of the Chemical Society. עם איחודה של האגודה הכימית בשנת 1980 עם עוד מספר אגודות נוצרה החברה המלכותית לכימיה, אשר מוציאה כיום לאור את כתב העת.

## קישורים חיצוניים
* 

קטגוריה:כתבי עת לכימיה
מפת ביאטוס

[ממוזער|300px|העתק של מפת ביאטוס המוצגת כיום ב[מנזר סן-סוור שבצרפת. בחלקה העליון של המפה כיוון מזרח, ולא כיוון צפון כמקובל כיום.]]
**מפת ביאטוס** (**Beatus**) או **מפה ביאטנית** (**Beatine**) היא מפת עולם (מפה מונדי) מסוג אורביס טרארום אשר צוירה על ידי הנזיר הספרדי ביאטוס מליאבנה בהתבסס על כתבים של הקדוש הנוצרי איזידור מסביליה, כתביו של הגאוגרף תלמי ועל התנ"ך.

כתב היד המקורי מעשה ידי ביאטוס אבד, אולם מספר העתקים של המפה שרדו עד ימינו. המפה הופיע כחלק מההקדמה של ספרו השני של ביאטוס "הערות על חזון יוחנן" ("הערות על האפוקליפסה").

מטרתו של ביאטוס הייתה ליצור מפה מדויקת המתארת את העולם, ולהציג את מסעותיהם של השליחים בעולם.

ביאטוס התבסס בציור המפה על ספר בראשית, והניח כי העולם הוא עולם שטוח, וכי יש "מים אשר מעל לשמים" ו"מים אשר מתחת לשמים" כמתואר בספר בראשית.

[שמאל|ממוזער|250px|איור של [גן התענוגות הארציים, מעשה ידי הירונימוס בוש, המציג את העולם כדיסק בין המים אשר מעל לשמים למים אשר מתחת לשמים]]

העולם השטוח מכיל יבשה במרכזו המוקפת אוקיינוס, והיבשה מחולקת לשלוש יבשות: אסיה (המחצית העליונה של היבשה), אפריקה (הרביע הימני התחתון) ואירופה (הרביע השמאלי התחתון).

בין היבשות מפרידים ימים ונחלים: הים התיכון במרכז חלקה התחתון של המפה, מפריד בין אירופה לבין אפריקה, הנילוס והים האדום (הצבוע בצבע אדום) מפריד בין אפריקה לאסיה, והים האיגאי ונהר הרון מפריד בין אירופה ואסיה.
במרכז המפה ממוקמת העיר ירושלים שנחשבה לטבור העולם (*ombilicum mundi*).

ביאטוס ממקם את גן העדן בקצה העליון של המפה, בצד מזרח. מגן העדן יוצאים ארבע נהרות: חידקל, פרת, פישון וגיחון. בגן העדן מתוארים אדם וחוה כאשר חווה שולחת ידה לאכול את פרי העץ.

## קישורים חיצוניים

ביאטוס
גיחון (נהר מקראי)

[שמאל|ממוזער|250px|איור מ[המאה ה-12 המתאר את ארבעת הנהרות היוצאים מגן העדן]]
**גיחון** הוא נהר מקראי המוזכר בספר בראשית.

על פי המסופר בספר בראשית, הושקה גן העדן על ידי נהר שהתפצל לארבעה נהרות:

בעוד שהפרת והחידקל הם נהרות שמיקומם ידוע כיום, ושמתמזגים לנהר אחד בעיראק, אין הסכמה על זהותם של הגיחון והפישון.

## סברות לגבי מיקומו
הזיהוי המרכזי בקרב החוקרים הוא שהגיחון הוא הנילוס הזורם בשטחה של כוש המקראית, שאין ספק ומחלוקת ביחס לזיהויה במרכז אפריקה, ועל פי הפסוק בבראשית, אותה סובב נהר הגיחון. הסברה מעלה כי הנילוס יחד עם אחד הנהרות עטברה-תכזה שבעת העתיקה נקרא בשם "נילוס" או הנילוס הכחול, הוא נהר הגיחון. ספר היובלים מזהה את הנילוס ואחד מיובליו לעיל כגיחון. המסורת האתיופית מזהה את הנילוס הכחול עם נהר הגיחון והמעיינות הנמצאים בקרבת מוצאו מאגם טאנה אף קרואים "גיון". סברות נוספות מעלות קשר אטימולוגי בין שמו של אזור גוג'ם שבאתיופיה לבין השם גיחון.

סברות אחרות מזהות את אזור הנהר עם העיר השומרית כיש, שנמצאת במסופוטמיה (עיראק של ימינו), או עם נהר אמו דריה, אשר כונה בשל כך בערבית "גיח'ון", כאשר על פי סברה זו ארץ כוש המוזכרת בספר בראשית היא אזור הינדו-כוש בו זורם הנהר. אמנם קיים קושי בזיהוי זה, היות שארץ כוש מוזכרת פעמים רבות במקרא כמקום הסמוך לארץ מצרים.

## אזכורים תרבותיים
[ממוזער|300px|העתק של מפת ביאטוס המוצגת כיום ב[מנזר סן-סוור שבצרפת. בחלקה העליון של המפה כיוון מזרח, ולא כיוון צפון כמקובל כיום. בראש המפה גן העדן וממנו יוצאים ארבעה נהרות.]]
במפות ביאטוס (מפות עולם (מפה מונדי) מסוג אורביס טרארום) המבוססות על המפה אשר צוירה על ידי הנזיר הספרדי ביאטוס מליאבנה בהתבסס על כתבים של הקדוש הנוצרי איזידור מסביליה, כתביו של הגאוגרף תלמי ועל התנ"ך. החל הנוהג לצייר את גן העדן בראש המפה (כאשר כיוון מזרח היה בראש המפה, ותחת גן העדן מוקמה יבשת אסיה) ולמקם את ארבעת הנהרות היוצאים ממנה
ביבשת אסיה בהתאמה, דבר אשר מיקם את כל ארבעת הנהרות באזור עיראק של ימינו.

## הקשר למעיין הגיחון בירושלים
היו שרצו לקשר בין נהר הגיחון למעיין הגיחון, כמו הרמ"ה. הוא חולק על רש"י, שאומר שאין קשר בין השניים. יש שהסבירו את דעת הרמ"א בכך שמקורות הגיחון בירושלים מגיעים מנהר הגיחון לפי חלק מהפירושים.

## הערות שוליים

קטגוריה:גן עדן
קטגוריה:נחלים ונהרות במקרא
קטגוריה:נהרות אגדיים
קטגוריה:אתיופיה: תרבות
פישון

[שמאל|ממוזער|250px|איור מ[המאה ה-12 המתאר את ארבעת הנהרות היוצאים מגן העדן.]]
**פִּישׁוֹן** הוא נהר מקראי המוזכר בספר בראשית. 

על פי המסופר בספר בראשית, הושקה גן העדן על ידי נהר שהתפצל לארבעה נהרות: 
 

בעוד שהפרת והחידקל הם נהרות שמיקומם ידוע כיום, ושמתמזגים לנהר אחד בעיראק, אין הסכמה על זהותם של הגיחון והפישון.

הפישון מוזכר גם בספר בן סירא (פרק כ"ד פסוק 25), לצד נהר החידקל.

## סברות לגבי מיקומו
מיקום הפישון שנוי במחלוקת. יוסף בן מתתיהו זיהה אותו עם הגנגס שבהודו, אך לא ברור לאיזה "הודו" הכוונה משום שבתקופתו היה בלבול בין הודו לאתיופיה. רש"י זיהה את הפישון עם הנילוס.

אחת ההשערות היא כי הפישון הוא אחד מיובלי נילוס העטברה-תכזה שבעת העתיקה נקרא בשם "נילוס" או הנילוס הכחול. אלדד הדני מהמאה ה-9 זיהה את הפישון עם אחד מהנהרות שהוזכרו, בנימין מטודלה בן המאה ה-12 זיהה גם הוא את הנהר עם אחד מהנהרות הללו וסביר שהוא התכוון לעטברה. השערה זו היא חלק מהשערה כללית המזהה את הפישון והגיחון עם יובלי הנילוס, הם העטברה-תכזה והנילוס הכחול, ולא בהכרח בסדר זה.

חוקרים אחרים מזהים אותו עם נהרות באזור מסופוטמיה הצפונית (עיראק, איראן וטורקיה של ימינו), ובהם הנהר אראס - הגדול בנהרות הקווקז; או עם הספיד רוד, נהר הנשפך אל הים הכספי (על פי זיהויו של החוקר דייוויד רול). יש המציעים לזהותו עם ואדי אל-באטן, הידוע גם בכינוי "נהר כווית".

## אזכורים תרבותיים
[ממוזער|300px|העתק של מפת ביאטוס המוצגת כיום ב[מנזר סן-סוור שבצרפת. בחלקה העליון של המפה כיוון מזרח, ולא כיוון צפון כמקובל כיום. בראש המפה גן העדן וממנו יוצאים ארבעה נהרות.]]
במפות ביאטוס (מפות עולם (מפה מונדי) מסוג אורביס טרארום) המבוססות על המפה אשר צוירה על ידי הנזיר הספרדי ביאטוס מליאבנה בהתבסס על כתבים של הקדוש הנוצרי איזידור מסביליה, כתביו של הגאוגרף תלמי ועל התנ"ך. החל הנוהג לצייר את גן העדן בראש המפה (כאשר כיוון מזרח היה בראש המפה, ותחת גן העדן מוקמה יבשת אסיה) ולמקם את ארבעת הנהרות היוצאים ממנה
ביבשת אסיה בהתאמה, דבר אשר מיקם את כל ארבעת הנהרות באזור עיראק של ימינו.

## קישורים חיצוניים

* דייוויד סכלבאך, '''נהר הפישון נמצא'''
*

## הערות שוליים

קטגוריה:גן עדן
קטגוריה:נחלים ונהרות במקרא
קטגוריה:נהרות אגדיים
איקלנה

**אִיקְלֶנָה** (ביוונית: **Ίκλαινα**) הוא כפר בדרום יוון בשטח מחוז מסיניאה, הממוקם 14 קילומטרים צפונית-מזרחית לפילוס. בכפר, המצוי בסביבה הררית ומיוערת, התגוררו (נכון לשנת 2011) 313 תושבים. במקום קיימים בית ספר וכנסייה.

בחפירות ארכאולוגיות שנערכו במקום על ידי החברה הארכאולוגית של אתונה ואוניברסיטת מיזורי-סיינט לואיס בהנהלתו של פרופסור מייקל קוסמופולוס, התגלו ממצאים חשובים מתקופת הברונזה המאוחרת (1600-1100 לפנה"ס לערך). הממצאים כוללים ארמון מראשית התקופה המיקנית, חומות-ענק מדורגות, ציורי קיר, מערכת ניקוז מתקדמת ולוח חרס מ-1450-1350 לפנה"ס ועליו הדוגמה הקדומה ביותר של כתב ליניארי ב'.

## הערות שוליים

קטגוריה:יוון העתיקה: היסטוריה
קטגוריה:יוון: כפרים
קטגוריה:פלופונסוס (מחוז): אתרים מיקניים
תופעה

**תופעה** היא כל התרחשות הניתנת לצפייה. בשימושו העממי, מתייחס המונח לאירוע יוצא דופן.

לפי הבלשן יצחק אבינרי, את המילה העברית **תופעה** חידש הבלשן יצחק אפשטיין.

## סוגי תופעות
במציאות, ניתן להבנות תרחישים רבים כ"תופעות", הן ברמת המיקרו, והן ברמת המאקרו, להלן כמה דוגמאות נפוצות להבניות כאלה.

### תופעת טבע

תופעת טבע היא התרחשות בטבע ללא התערבות אדם, מתוקף חוקי הטבע בלבד. תופעות טבע מקיפות מגוון רחב של תחומים והיבטים של הטבע, כגון תופעות מטאורולוגיות, תופעות גאולוגיות ותופעות ביולוגיות. תופעות טבע שונות כגון צונאמי או הוריקן יכולות לגרום להרס רב בסביבה ולאדם והם נקראות אסונות טבע.

### תופעה מדעית
במובן המדעי, תופעה היא כל אירוע הניתן לצפייה, או לקליטה של הנתונים הנוגעים בו בדרך אחרת. התופעה יכולה להיות שגרתית או שלא, וייתכן כי דרוש מכשיר כלשהו על מנת לאסוף נתונים הקשורים בה. לדוגמה, תופעות שונות בפיזיקה הן תכונות של חומרים, אנרגיה וזמן, כמו כוח המשיכה, אותו גילה אייזק ניוטון או תנועת מטוטלת, בה צפה גלילאו גליליי.

על מנת להסביר תופעה או סדרת תופעות מדעיות משתמשים בתאוריה מדעית.

### תופעה חברתית
תופעה חברתית מתייחסת להתנהגות קבוצה של פרטים, בדרך כלל אנשים. התנהגות זו משפיעה או מושפעת מפרטים אחרים. תופעות חברתיות יכולות להתפשט לחברה רחבה יותר, או לחלופין להתפס כסטייה חברתית, ואף להאסר.

## ההבחנה הפילוסופית

### תופעה מוחשית כפרשנות סובייקטיבית לתופעה טבעית
הפילוסוף הנודע עמנואל קאנט יצר הפרדה בין התופעה, שהיא התפיסה החושית של האירוע לבין "הדבר כשלעצמו". קאנט סבר כי התופעה היא החוויה, שהיא התפיסה הסובייקטיבית של האינדיבידואל. התופעה היא למעשה ההפשטה של הדבר, מכיוון שהדבר עצמו אינו נמצא באופן ישיר בתודעת הצופה.

לדברי הפילוסוף גאורג וילהלם פרידריך הגל, החושים מביאים את האובייקט להכרתנו והופכים אותו לתודעה חושית. תודעה חושית זו הופכת ברוחנו לתודעה מדעית (או דתית), ותודעה מדעית זו הופכת בהמשך הדרך ל"דעה המוחלטת", כלומר להכרה אמיתית ושלמה. פילוסופים שונים טענו כי לאובייקטים אין קיום מחוץ להכרתנו ולמודעותנו, שכן אין לנו אפשרות להכיר בתכונותיהם האמיתיות.

## ראו גם
* חוק טבע
* תופעה על-טבעית
* תופעת אינטרנט (סוג של תופעה חברתית)

## קישורים חיצוניים

* 

## הערות שוליים

קטגוריה:פילוסופיה של המדע
נביל אל-ערבי

**נביל עבדאללה אל-ערבי** (בערבית: ** نبيل العربي**; ) היה משפטן מצרי שכיהן כמזכ"ל הליגה הערבית החל מ-1 ביולי 2011 ועד 3 ביולי 2016. אל-ערבי כיהן כשלושה חודשים כשר החוץ של מצרים  בממשלה בראשותו של עיסאם שאראף, שהתמנתה בעקבות ההפיכה במצרים ב-2011.

## ביוגרפיה
אל ערבי סיים את לימודיו בפקולטה למשפטים באוניברסיטת קהיר בשנת 1955 וקיבל תואר שני במשפט בינלאומי ולאחר מכן, תואר דוקטור למשפטים, מבית הספר למשפטים של אוניברסיטת ניו יורק. ב-1978, שימש כיועץ משפטי למשלחת המצרית במהלך ועידת קמפ דייוויד, וכן עמד בראש המשלחת המצרית למשא ומתן לסיום המחלוקת עם ישראל אודות טאבה (1985–1989).

אל-ערבי כיהן גם כשגריר מצרים להודו (1981–1983), וכן היה נציג קבע של מצרים באו"ם בז'נבה (1987–1991) ובניו יורק (1991–1999). בתקופה מסוימת עבד גם כיועץ לממשלה הסודאנית בעניין הבוררות על גבולות אזור אביי בין ממשלת סודאן לבין ארגון צבא שחרור העם הסודאני.

משנת 1994 עד שנת 2001 היה חבר בוועדת האו"ם למשפט בינלאומי, בין השנים 2001 ו-2006 שימש כשופט בבית הדין הבינלאומי לצדק, ומ-2005, חבר בבית הדין הקבוע לבוררויות בהאג.

בחודש דצמבר 2009 הופקד על הכנת המסמכים המשפטיים הדורשים את החזרת הפסל המצרי העתיק של המלכה נפרטיטי מברלין למצרים. ב-4 בפברואר 2011 התמנה לחבר ב"ועדת החכמים", אשר הוקמה במהלך המהפכה של 2011.

אל-ערבי השתתף באופן פעיל בהפגנות בכיכר א-תחריר, וסומן כמועמד מקובל על הכיכר לקבל את תיק החוץ במקום אחמד אבו אל-רייט. אל-ערבי מונה לתפקידו ב-6 במרץ 2011 ומתואר לעיתים קרובות בתקשורת הישראלית כ"עוין לישראל", בעיקר בשל התבטאויותיו הראשונות כשר החוץ על כך שעל ישראל לשלם את ההפרש במחיר הגז המצרי שמיוצא אליה, קריאתו להדק את הקשרים עם איראן וכן העובדה ששימש בעבר כשופט בבית הדין הבינלאומי בשנים 2001–2006 בעת הדיונים על גדר ההפרדה הישראלית. עם זאת, ציין בעבר כי "הסכמי השלום עם ישראל לא היו טעות, אלא כורח המציאות" וכי ארצו "מחויבת להסכם השלום עם ישראל".

## קישורים חיצוניים

## הערות שוליים

קטגוריה:פוליטיקאים מצרים
קטגוריה:דיפלומטים מצרים
קטגוריה:שגרירי מצרים
קטגוריה:שגרירים בהודו
קטגוריה:שרי החוץ של מצרים
קטגוריה:מזכ"לי הליגה הערבית
קטגוריה:בוגרי אוניברסיטת קהיר
קטגוריה:בוגרי בית הספר למשפטים באוניברסיטת ניו יורק
קטגוריה:בעלי תואר דוקטור מאוניברסיטת ניו יורק
קטגוריה:שופטי בית הדין הבין-לאומי לצדק
קטגוריה:מצרים שנולדו ב-1935
קטגוריה:מצרים שנפטרו ב-2024
Acanthamoeba

***Acanthamoeba*** הוא ייצור חד-תאי ממשפחת ה-Acanthamoebidae. הם היכולים להופיע בצורה פרזיטית ולא פרזיטית וחיים במקורות מים עומדים. בקבוצה ישנן שני סוגים: *Naegleria* ו-*Acantamobea*. הם מפוזרים בכל העולם

## מבנה מורפולגי
בצורת הציסט, גודלו 13-19 מיקרון, בעל גרעין בודד, המעטה החיצוני פוליגונלי והפנימי מקומט ומכיל נקבוביות.
כ-trophozoite גודלו 30 מיקרון, המעט החיצוני מחוספס בעל מספר התארכויות (פסאודפודיה) בעל גרעין בודד. זהו השלב המדבק.
לא קיימת צורת חיים חופשית (ללא מאחסן).

## המחלה
אצל אנשים עם מערכת חיסון תקינה, דלקת של הקרנית (keratits) בדרך כלל קשורה לעדשות מגע מזוהמות. במקרה של מערכת חיסון מוחלשת,chronic granulomatous encephalitis, דלקת חריפה של המוח.

תקופת דגירה של 7-10 ימים. עם התפתחות המחלה אצל חולים עם פגיעה במערכת החיסון עלולים להופיע כאבי ראש, חום גבוה והתקפי פרכוסים. כתוצאה מנזק פוקאלי במוח העלול להיות מלווה באבצסים.
דלקת של הקרנית אינה קשורה לנזק המוחי אלא לזיהום דרך עדשות מגע.

אבחנה מבוצעת בעזרת תרבית של נוזל מוח שדרתי. לא תמיד ניתן יהיה לזהות את ה-trophozoites. 

אין טיפול ספציפי. יש לשקול amphothericine B במקרה של דלקת חמורה של הקרנית עלול להיות צורך בהתערבות ניתוחית.

## קישורים חיצוניים

קטגוריה:פרוטיסטה
נגלריה פאולרי

שמאל|ממוזער|250px|צילום מיקרוסקופי של שְלוש הצורות המורפולוגיות של ''Naegleria fowleri''. מימין עם שוטון, משמאל כציסטה ובמרכז כ-trophozoite
**נגלריה פאולרי** (שם מדעי: *Naegleria fowleri*, או כפי שידועה בציבור: "אמבה אוכלת מוח") היא אמבה לא-פרזיטית (Free-Living) הניזונה מבקטריות. חדירת האמבה לגוף האדם גורמת לנזק מוחי ישיר באמצעות אכילת הנוירונים במוח, וברוב המקרים גורמת למוות לאחר ימים ספורים.

ניתן למצוא את האמבה בעיקר במקורות מים מתוקים וחמים כמו אגמים, נחלים, נהרות ומעיינות חמים, אך גם באדמה ליד אזורי שפך של מים חמים ממפעלים תעשייתיים ובבריכות שחייה לא מוכלרות.

## מבנה האמבה
מבנה האמבה משתנה בהתאם לשלב שבו היא נמצאת. כ-trophozoite, גודלה הוא 22×7 מיקרון, היא ניידת במים בעזרת פסאודופודיה ומתרבה בחלוקה בינארית. בתנאי מחיה קשים היא נמצאת בצורה בעלת שוטון. כציסטה היא נצפתה רק בתרבית, צורתה עגולה וגודלה 9 מיקרון.

## מחלה בבני אדם
האמבה עלולה להיות פתוגנית בבני אדם באמצעות חדירה למוח באופן ישיר דרך האף, התרבות האמבה בתוך הגוף ואז אכילת הנוירונים במוח.

### תסמינים ואבחנה
נוכחות האמבה בגוף גורמת לזיהום מוחי קטלני בשם naegleriasis, הידוע גם בשם (Primary Amoebic Meningoencephalitis (Pam.

דלקת המוח (אנצפליטיס) מופיעה גם אצל אנשים עם מערכת חיסונית תקינה. המחלה חריפה ועלולה לגרום למוות תוך 5–6 ימים. המופע החריף מלווה בחום, כאבי ראש, הקאות, קשיון עורף, פרכוסים, פוטופוביה אובדן הכרה ומוות.

במקרה של חשד לדלקת קרום המוח, וממצא של נוזל מוח שדרתי מוגלתי בדיקור מותני, ובהיעדר בקטריה, יש לחשוד ב-*N.fowleri*. בנוזל מוח, הפרזיט יזוהה בשל תנועה דמוית חילזון.

סיבוכים נוספים עלולים להיות דלקת שריר הלב, דלקת ריאות, דלקת אוזניים, כיבים בעור.

### טיפול ודרכי מניעה
ניתן להימנע מהידבקות באמבה על ידי הימנעות משחייה במקומות חשודים, וכלוריזציה של המים. חדירת האמבה לגוף האדם מתרחשת דרך האף, וזאת כנראה הדרך היחידה שבה המחלה יכולה להתרחש. שאיפה של האמבה בצורת ציסטה אפשרית, אך כנראה שאינה מידבקת.

אין טיפול ספציפי אך ניתן לטפל בעזרת שילוב תרופתי נגד האמבה Miltefosine, amphotericin B, fluconazole, rifampin, azithromycin, and dexamethasone ובשילוב טיפול אגרסיבי לצמצום נפיחות המוח וטיפול היפותרמי.

למרות הטיפול, המחלה אלימה וקטלנית ביותר. מתוך 450 מקרים מתועדים של הזיהום, רק 7 שרדו, חלקם עם נזק מוחי לצמיתות, מה שהופך את הזיהום לאחד הקטלניים ביותר, עם שיעור קטלניות של 98.5%.

### מקרים מתועדים
ביולי 2022 דיווח משרד הבריאות בישראל כי גבר תושב מחוז הצפון, בן 36, ללא מחלות רקע, נפטר מדלקת מוחית כתוצאה מהימצאות האמבה בגופו. מקרה דומה דווח על ילד בן 10 בנברסקה, ארצות הברית.

בתחילת יולי 2024 דווח כי בן 26 מהמרכז אושפז במצב קשה במצב מסכן חיים, לאחר שנדבק באמבה בחוף גיא בכנרת. לאחר מספר ימים בהם נאבקו הרופאים על חייו, נקבע מותו.

בסוף יולי 2024 דווח כי בן 10 אושפז בבית החולים זיו שבצפת במצב קשה, לאחר שנדבק באמבה.

בעקבות שני מקרי ההידבקות, משרד הבריאות פרסם כי הנדבקים בילו בפארק חוף גיא בטבריה והורה על סגירתו המיידית. בנוסף קרא משרד הבריאות לאנשים ששהו בפארק וחשים תסמינים להגיע לבדיקה בבתי החולים. בעקבות הקריאה הגיעו לבדיקה בחדרי המיון השונים מאות בני אדם.

## קישורים חיצוניים

* נערה בת 18 נפטרה מזהום באמבה נגלריה פאולרי, באתר המוסד לבטיחות ולגיהות
* General Information מתוך אתר המרכזים לבקרת מחלות ומניעתן
* 
* 

## הערות שוליים

קטגוריה:פרוטיסטה
איגוד הטייסים הישראלי

**איגוד הטייסים הישראלי** הוא ארגון המייצג את הטייסים הישראליים בנתיבי אוויר בינלאומיים.

האיגוד הארצי לטייסי נתיבי אוויר בישראל הוקם כאגודה בשנת 1976. זהו איגוד עובדים מקצועי, החבר במעמד עצמאי בהסתדרות החדשה, באגף לאיגוד מקצועי. האיגוד הישראלי חבר בפדרציה הבינלאומית של איגודי הטייסים IFALPA, ופועל במישור הבינלאומי בנושאים מקצועיים רבים הקשורים לתעופה המסחרית.

## מטרות האיגוד
* לפעול לקידום, שיפור ושמירה על רמת בטיחות הטיסה בישראל.
* לבטא את עמדת טייסי האיגוד בכל ההיבטים המקצועיים של התעופה המסחרית.
* לייצג את טייסי האיגוד אל מול רשויות המדינה.
* לדאוג לרווחת הטייסים כעובדים תוך ייעוץ, ליווי ותמיכה בכל נושא תעסוקתי - הסכמי עבודה, אירועי בטיחות, שמירה על הבריאות.
* האיגוד פועל לשמירה על יחסי עבודה תקינים ועזרה הדדית בין חבריו.

## חברי האיגוד
באיגוד הישראלי חברים טייסים הטסים בחברות אל על, ארקיע, ישראייר, ק.א.ל., כים ניר, וטייסי התעשייה האווירית, בנוסף מיוצגים באיגוד מהנדסי הטייס מאותן החברות.

טייס ישראלי זכאי להיות חבר באיגוד הטייסים אם הוא מחזיק ברישיון טייס מסחרי בר תוקף ומתפרנס מעבודתו כטייס.

באיגוד הטייסים חברים כ-700 טייסים.

## מבנה האיגוד
המועצה הארצית היא הפורום הנבחר והמנחה של איגוד הטייסים. בחירות למועצה הארצית מתקיימות אחת ל-3 שנים, חברי האיגוד בוחרים בנציגיהם למועצה בכל חברת תעופה/מקום עבודה בנפרד. לכל חברה יצוג יחסי במועצה על בסיס מספר החברים באיגוד.

נכון ל 2019 מידן בר, קברניט בואינג 777 באל על, משמש כיו"ר האיגוד.

קברניט יצחק (איקה) ברנדט, קברניט בואינג 737 באל על, משמש כסגן נשיא אזורי למזרח התיכון בפדרציה העולמית של איגודי הטייסים IFALPA.

## קישורים חיצוניים

*הפדרציה העולמית של איגודי הטייסים

טייסים
טייסים
אבי אבות הטומאה

בדיני טומאה וטהרה, **אֲבִי אֲבוֹת הַטֻּמְאָה** היא דרגת הטומאה החזקה ביותר, והיא הטומאה הנגרמת מגוף המת. אדם שנטמא מאבי אבות הטומאה הופך לטמא מת הנחשב לאב הטומאה. זוהי הטומאה היחידה שהנטמא ממנה לא הופך לראשון לטומאה, אלא לאב טומאה.

## מקור הביטוי
הביטוי אבי אבות הטומאה איננו מופיע במשנה או בגמרא הן בתלמוד הבבלי והן בתלמוד הירושלמי. המקור הקדום ביותר בו מכונה טומאת המת "אבי אבות הטומאה" הוא פיוט לפרשת פרה שכתב רבי אלעזר הקליר שחי בתקופת התנאים או הגאונים:  לאחר מכן, ניתן למצוא את הביטוי בכתבי הראשונים, לדוגמה בפירוש רש"י לתורה: 

בתקופות קודמות הסבירו את טומאת המת עצמו כטומאה מיוחדת שאף שהיא אב הטומאה, גם הנטמא ממנה הופך לאב טומאה בעצמו.

## גדר הדין

השם "אבי אבות הטומאה" בא בעצם ללמד, על כך שהמת מסוגל להצמיח טומאה בדרגה כזו, שאדם הנטמא מהמת נהפך ל"אב הטומאה", כך שהטומאה של אותו אדם נחשבת כ"בן" של ה"אבי אבות הטומאה" וכאבא של "ולד הטומאה" אם ייגע באב הטומאה מישהו אחר, תיחשב הטומאה כ"בן" לטומאה שהולידה אותה הנקראת "אב הטומאה" וכ"נכד" של הטומאה הראשונה הנחשבת כאבי אבות הטומאה. כך למשל, אדם וכלים (פרט לכלי חרס) שנוגעים במת נקראים "טמא מת" ונעשים בעצמם "אב הטומאה", המטמא אדם וכלים.

על אף שטומאת המת נחשבת כטומאה חמורה, חז"ל הבהירו שגוף המת אינו הופך מדרס המונח תחתיו למדרס טמא. אולם, במקרים מסוימים, גם הכלי הנוגע במת נעשה "אבי אבות הטומאה", ודין זה נקרא "חרב הרי הוא כחלל". קיימת מחלוקת בראשונים בפרטי דין זה: האם מדובר על כלי מתכת בלבד או על כל הכלים פרט לכלי חרס. מחלוקת נוספת נוגעת לשאלה מהם הדרכים שבהן ה"חרב" מטמאת: האם רק במגע או גם במשא, או אפילו באוהל. הדעה המקובלת בנושא זה היא שהכלי שנטמא מן המת מטמא כמת אפילו לאחר שנפרד מן המת. יש שטענו שעל פי מקורות חז"ל הכלי שנגע במת מטמא כמת רק בעודו צמוד למת, ואילו לאחר שפרש מן המת, הרי הוא אב הטומאה רגיל ולא "אבי אבות הטומאה"..

## הערות שוליים

קטגוריה:דרגות הטומאה
דוד לייב שוורץ

[ממוזער|מצבת ר' דוד לייב ב[בית הקברות ויז'ניץ בבני ברק]]
**דוד לייב שוורץ** (נפטר בט"ז בכסלו ה'תש"ס, נובמבר 1999) היה גבאי צדקה מפורסם בבני ברק.

## הולדתו
נולד בהונגריה לרב אשר שוורץ, מחבר הספר "מנחת אשר". עבר את שנות השואה ולאחריה עלה לישראל. במשך שנים למד בישיבת גאוני וולוז'ין בתל אביב בראשות הרב שמעון לנגבורט. התיישב בשיכון ויז'ניץ בבני ברק והשתייך לחסידות ויז'ניץ.

## עבודתו כגבאי צדקה
נהג לאסוף כספי צדקה באופן קבוע עבור משפחות עניות. הנזקקים קיבלו מידו את הכסף כמתן בסתר.

פרסומו בא לידי ביטוי בתשובה של הרב חיים קניבסקי: .

נהג להתפלל מדי בוקר כותיקין בשטיבלאך בית הלל בשיכון ויז'ניץ. במשך שעות היום הסתובב בגוש דן ואסף צדקה. לשם כך הגיע בקביעות לחתונות ולהלוויות, כשהוא מכריז "צדקה תציל ממוות". בהלוויות גדולות סייעו לו מתנדבים שנשאו דליי מטבעות, שכבר לא יכול היה לסחוב בעצמו. באחת השנים נגנב מביתו ביום הכיפורים הכסף שאסף קודם לכן, שמנה עשרות אלפי דולרים.

שוורץ נהג לסובב בין שולחנות בחתונות ולקרוא: "וויא מיין געלט?" (ביידיש: היכן כספי?). כאשר צעיר העניק לו מטבע לצדקה, נהג לאחל לו: "זאלסט וואקסן א גרויסע חאניוק" (ביידיש: שתצמח ל"ירא שמים ותמים" גדול).

## חייו הפרטיים
היה ידוע בחייו הסגפניים. גר בדירת חדר דלה. פעמים רבות נרדם על ספסלי בית המדרש "בית הלל" לאחר שלמד בספרי קודש.

שוורץ היה נשוי ואשתו נפטרה כמה שנים לפניו. לזוג לא היו ילדים. לאחר פטירתו הוקמה על שמו קופת הצדקה "ידי רבי דוד לייב".

## לקריאה נוספת
* **בחוזק יד** פרקי גבורה מחייו של חסיד, הצדיק ר’ דוד יהודה לייב שווארץ, עריכה לשונית: ת. אדלר

## קישורים חיצוניים
* 
## הערות שוליים

קטגוריה:גבאי צדקה
קטגוריה:חסידי ויז'ניץ
קטגוריה:ישראלים ילידי הונגריה
קטגוריה:אישים הקבורים בבית הקברות ויז'ניץ
קטגוריה:קריית ויז'ניץ: אישים
קטגוריה:ישראלים שנפטרו ב-1998
רמ"ח איברים

**רמ"ח אֵיבָרִים** הוא מושג הנזכר בדברי חז"ל, ולפיו, בגוף הגבר ישנם 248 איברים, שהם בגימטריה **רמ"ח.** כאשר מתפללים על חולה נהוג לבקש שתהיה לו רפואה שלמה לכל רמ"ח איבריו ושס"ה גידיו. הביטוי "ברמ"ח איבריו" משמעותו גם שהאדם מלא כולו בעניין או בתוכן מסוים.

## מקור הביטוי
הביטוי נזכר במשנה באהלות פרק א' משנה ח':.

## שיטת המנייה
בהבנה הפשוטה, שיטת מנייה זו של חז"ל אינה עולה בקנה אחד עם המקובל באנטומיה המודרנית, שכן אם נקביל זאת למספר העצמות (ההשוואה הנהוגה), הרי שעצמותיו של אדם (בוגר) כיום, הן 206. אכן, קיימות מספר השערות ופרשנויות להתאמת הדברים למציאות.

## הקבלת האיברים למניין המצוות
ביהדות יש 613 מצוות מדאורייתא, המכונות, בדרך הגימטריה **[[תרי"ג מצוות]]**. 248 מתוכן, **רמ"ח**, הן מצוות עשה, ו-365, **שס"ה**, הן מצוות לא תעשה. בספרות חז"ל מופיע קשר בין **רמ"ח** האיברים לבין **רמ"ח** מצוות העשה 
בספרות היהודית ישנה אף הרחבה לרעיון זה, האומרת כי לכל מצווה קשר והשפעה על איבר מסוים (כמו גם כל עבירה מול יום בשנה). כך נאמר במדרש משלי: . הזוהר קושר גם בין שס"ה מצוות לא תעשה לבין שס"ה הגידים. מאוחר יותר, הוזכרו בספרות היהודית הקבלות בין מצוות לאיברים ספציפיים.

## לקריאה נוספת
* יהודה לייב קצנלסון, "רמ"ח איברים - פרקים אחדים ממשנת יצירה", בתוך: **התלמוד וחכמת הרפואה**, ברלין, תרפ"ח, עמ' 303-234.

## קישורים חיצוניים
* 

## הערות שוליים

קטגוריה:ביטויים
Trichomonas vaginalis

***Trichomonas vaginalis*** הוא אחד הפרזיטים הפתוגניים הנפוצים ביותר בעולם המערבי והגורם לטריכומוניאזיס.

## מורפולוגיה
הפרזיט אינו ציסטי בשום שלב אלא תמיד טרופוזואיט (שלב התזונה של הפרוטוזואה). מזכיר בצורתו אגס. בעל 5 שוטונים, ארבעה קדמיים ואחד אחורי שהוא חלק מה-center axostyle הנמצא לכל אורך הפרזיט.

הפרזיט יכול לחיות ללא מאחסן במשך 24 שעות בנוזל זרע, שתן ואפילו מים. ההדבקה היא מאדם לאדם דרך יחסי מין, במהלך הלידה או כתוצאה מהגיינה לקויה. הפרזיט אינו עמיד לחום ומוגבל בזמן שבו הוא יכול לחיות מחוץ לגוף.

## תמונה קלינית
נשים: חלקן א-סימפטומטיות. אם יש סימפטומטים המחלה יכולה להיות חריפה או כרונית. תקופת הדגירה היא 3–30 יום, בדרך כלל פחות מ-10 ימים. יומיים-שלושה לאחר ההדבקה עלולה להופיע הפרשה נוזלית מקציפה בצבע צהוב-ירוק מהנרתיק. ההפרשה תתגבר לפני ואחרי הווסת והיא מלווה בגרד, שרפה, שפשוף ולעיתים הגבלה בקיום יחסי מין. נראה נגע אדום באזור. יש תלונות על כאב והפרעה במתן שתן ותכיפות במתן שתן.
סיבוכים: ציסטות, עקרות, דלקות כרוניות העלולות להסתיר תהליך ממאיר.

גברים: בדרך כלל א-סימפטומטיים. סימפטומים כוללים דלקת השופכה, מעורבות של ה-seminal vesicle, לעיתים מעורבות של הפרוסטטה ודרכי שתן עליונות. במקרים אלו יש כאבים במתן שתן, השתנת לילה, גרד, הגדלה של הפרוסטטה, והפרשה של הפרזיט בעת מתן שתן בעיקר בבוקר.

## אבחון וטיפול
ניתן לאבחן תוך שימוש בתרבית, צביעת גימזה או בעזרת זיהוי נוגדנים ספציפיים.

חשוב לטפל בשני בני הזוג, גם אם לגבר אין סימפטומים.
מטרונידזול היא תרופת ברירת המחדל. בנוסף, אצל נשים יש לטפל מקומית בנרתיק בנוגדי דלקת, אנטיביוטיקה ונוגדי פטריות.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פרוטיסטה
טומאת אדם

בהלכות טומאה וטהרה, אדם יכול להיטמא, ואף לטמא אחרים לאחר שנטמא. אדם יכול ליטמא רק מאבי אבות הטומאה כגון מת - ולהיעשות על ידי כך אב הטומאה, או מאב הטומאה ולהיעשות ראשון לטומאה. אך ראשון לטומאה אינו יכול לטמא אדם לעשותו שני לטומאה.

## סוגי הטומאה
בשונה מכלי, (ולדעת חלק מהראשונים בשונה מכלי מתכת), אדם אינו יכול להיחשב בדרגת אבי אבות הטומאה בחייו, אלא רק במיתתו, שאז הוא בהכרח אבי אבות.

אדם יכול להגיע לטומאת אב הטומאה בכמה אופנים:
* **[[טמא מת]]** - להיטמא במת (על ידי טומאת מגע, טומאת משא, טומאת אוהל או נגיעה ונשיאה של כלי או כלי מתכת שנטמאו ממת),
* **[[טומאת זב]]** - אם יצאה הימנו זיבה ונהיה זב,
* **[[נגעי אדם]]** - אם לקה בנגע צרעת ונהיה מצורע,
* **[[נידה]] או [[זבה]]** - אישה שראתה דם ווסת, בזמן ווסתה (נידה) או שלא בזמן ווסתה (זבה),
* **[[טומאת יולדת]]** - אישה שילדה בן או בת טמאה טומאת אב הטומאה,
* **[[בועל נידה]]** - אדם שקיים יחסי אישות עם אישה בזמן שהיא נידה, הוא נעשה טמא בטומאת אב הטומאה כדין הנידה.

אדם יכול להיות ראשון לטומאה באופנים הבאים:
* '''טמא שרץ''' - אדם שנגע באחד משמונת השרצים או בשנגע בנבילה,
* **[[בעל קרי]]** או טומאת שכבת זרע - אדם שיצא ממנה שכבת זרע או אדם שנגע בשכבת זרע.

## התייחסויות אקטואליות
כיום, בזמן שבית המקדש אינו קיים, אין הטומאה נוגעת לחייו הפרטיים של כל אדם, שכן אין שום צורך להיכנס להר הבית ולמקומות מקודשים.

אמנם על הכוהנים קיים גם כיום איסור להיטמא למתים, כאמור בפרשת אמור "אמור אל הכוהנים בני אהרון... לנפש לא יטמא לעמיו". והאופן היחיד בו מותר לכוהן לגרום לעצמו טומאה, הוא לצורך טיפול בצורכי קבורת שבעת קרוביו בדרגה ראשונה, שהם אב ואם, אח ואחות (שאינה נשואה), בן ובת או לצורך מת מצווה.

## קישורים חיצוניים
* 

קטגוריה:הדברים הנטמאים ומטמאים
חבורת שומר אמונים

**חבורת שומר אמונים** (או השם הנפוץ אך השגוי **שומרי אמונים**) היא חבורה שהוקמה בעיר סאטמאר שברומניה, על ידי האדמו"ר רבי אהרן ראטה. מחבורה זו השתלשלו חסידות שומרי אמונים וכן חסידויות תולדות אהרן ותולדות אברהם יצחק הקיימות היום.

## ראשיתה של החבורה
שמאל|ממוזער|250px|הרב אהרן ראטה בעל "שומר אמונים"
הרב ראטה, תלמידם של הרב צבי אלימלך שפירא מבלוז'אב, הרב יהוסף רוטנברג מקסני, הרב ישכר דב רוקח מבעלזא והרב ישראל הגר (אהבת ישראל) מוויז'ניץ. הקים בשנת תרפ"א-(1921) את קהילת "יראי ה'" בעיר סאטמאר שברומניה, מתוך מטרה לבנות בית יוצר לאברכי עילית עובדי ה', שאין להם בעולמם אלא תורה ותפילה. שיטתו היוותה למעשה מיזוג של מאפיינים שונים מדרכם של רבותיו. סביבו התקבצה קבוצה קטנה של צעירים צמאי דעת, אותם הוא הדריך לחיי פרישות וחינכם לתפילה בהתלהבות ובקול רם.

למרות מוצאו של רבי אהרן שלא הגיע ממשפחה רבנית (אביו ר' שמואל יעקב היה קצב), התפרסם הוא כאדם קדוש וסגפן, ונודע בעבודת ה' שלו שהייתה בהתלהבות רבה. 

בשנת תרפ"ח-(1928) עלה הרב אהרן לארץ ישראל וייסד בשכונת מאה שערים את בית המדרש, 'אוהל אלימלך' על שם רבו ר' צבי אלימלך מבלאז'וב. מטעמי בריאות חזר ר' אהרן לאחר ארבע שנים לעיר סאטמאר, בהותירו אחריו גרעין של תלמידים הצועדים אחר דרכו הרעיונית.

עקב שימת הדגש המיוחדת בקהילתו על עניית אמן בקול רם, שינה רבי אהרן בשנת תרצ"ג את שם חבורת חסידיו לשומר אמונים, זאת על פי מאמר חז"ל: . נראה ששינוי זה נוצר גם בעקבות הוצאת ספרו "שומר אמונים".

בשנת תרצ"ו - (1936) תבעה ממשלת גרמניה הנאצית את גירושם של כל הנתינים הזרים מרומניה, סלובקיה והונגריה. במסגרת זו, גורש רבי אהרן (שהיה בעל נתינות הונגרית) להונגריה והקים את חצרו בעיר ברגסז, שם אף הוחלף שמה של החצר לחברת "שומרי אמונים". עם כיבושה של הונגריה על ידי הנאצים והחלת מוראות השואה על יהודיה, נמלט האדמו"ר מהונגריה והגיע ארצה עם בני משפחתו, ביניהם בנו וחתנו – האדמו"רים לעתיד. עם הגיעו ארצה חיזק את קהילתו הקטנה והעמיק את יסודותיה. בארץ ישראל קיבל גם השפעה מחצרות ארצישראליות, כמו חסידות קרלין ממנה נטל את הצעקות בתפילה ואת עניין השמחה, ומחסידות סלונים ממנה קיבל את עניין שברון הלב וההתחטאות לפני הקדוש ברוך הוא. כמו כן הנהיג את לבישת הטלית בליל שבת כמנהגן של שתי חסידויות אלו. בצוואתו אף הורה שאם החבורה לא תחזיק מעמד אחר פטירתו, יצטרפו לחסידות קרלין.

את מקומו בראשות החבורה בברגסז מילא תלמידו רבי יוסף מאיר פולק, נינו של רבי יוסף מאיר מספינקא ואביו של רבי אברהם אלתר האדמו"ר מברגסאס-פתח תקווה.

רבי אהרן נפטר בו' בניסן ה'תש"ז-(1947). את מקומו בהנהגת החבורה תפסו בנו רבי אברהם חיים ראטה וחתנו רבי אברהם יצחק קאהן. בהמשך התפלגו הגיסים, ורוב החבורה הלכה עם רבי אברהם יצחק, שפתח את בית המדרש תולדות אהרן. מיעוט מחברי החבורה הלכו עם רבי אברהם חיים שירש את בית מדרשו של אביו ובה הקים את חסידות שומרי אמונים.

## קישורים חיצוניים
* בנימין בראון, 'עליותיה ומורדותיה של הקנאות: חסידות שומרי אמונים ושלוחותיה כמקרה מבחן' 
* 

## הערות שוליים

*
שומרי אמונים
קטגוריה:יהדות הונגריה
נמלת-קציר שחורה

**נמלת-קציר שחורה** (שם מדעי: *Messor ebeninus*) היא מין של נמלה, מהנפוצים ביותר בישראל. ידועה בזכות קיניה הגדולים והמרשימים, ומנהגי אגירת המזון שלה.

המין נפוץ במקומות רבים באסיה ובצפון אפריקה. בישראל היא נפוצה בחלקים נרחבים של הארץ, החל במישור החוף וכלה במדבר יהודה.

אורך הפועלות הוא בין 4–10 מילימטרים, וגופן שחור ומבריק. ראשן גדול ורחב יחסית לגוף, ואינו מוארך כמו ראשן של מרבית הנמלים. גופן של החיילות ארוך עוד יותר: כ-10 מילימטרים. אורכה של המלכה הוא בין 12–13 מילימטר, ואורכם של הזכרים הוא כ-8 מילימטר. גם הם, כמו הפועלות והחיילות, שחורים ומבריקים.

נמלת-הקציר השחורה פעילה בעיקר בקיץ. היא ניזונה מפירות וזרעים, שהיא אוספת במשך הקיץ. בחורף היא עוסקת בעיקר בתחזוקת הקן. לעיתים היא ניזונה מטחביות שמאכלסות את הקן שלה.

נמלת-הקציר השחורה חיה במושבות גדולות, שיכולות להגיע לעשרות אלפי פרטים. בניגוד למינים רבים אחרים, היא אינה נודדת באופן קבוע, אלא נשארת באותו קן במשך שנים רבות. מסיבה זו, וגם בגלל סיבות אחרות (כגון גודלה של הנמלה, ריבוי הפרטים בקן, והזמן הרב שהיא משקיעה בחפירה), קיניה של נמלת הקציר מסוגלים להגיע לגודל עצום, ולעומק של עד שלושה מטרים.

הקן בנוי כמחילה אנכית גדולה, היורדת כלפי מטה, ויש לה הסתעפויות אופקיות רבות. ההסתעפויות משמשות כמאגרי מזון (נמלת הקציר השחורה ממיינת את סוגי המזון שלה למחילות שונות) מאגרי פסולת, ולמגוריה של המלכה והוולדות. במחילות העליונות יותר, החשופות יותר לקור, מזיקים, טורפים ושיטפונות, נמצאת הפסולת והזרעים הלא-מקולפים. בקומות התחתונות והמוגנות יותר חיות הנמלים עצמן, ונמצאים מאגרי המזון הגדולים.

ניתן לזהות את קיני נמלת-הקציר על פי גורן מוקפת פסולת (אדמה, מוץ, ופגרי נמלים) הנמצאת בפתח. לעיתים לקן אחד יש כמה פתחים.

## ראו גם
*נמליים
*נמלת קציר חולית
*נמלת קציר
*קן נמלים

## קישורים חיצוניים

קטגוריה:נמליים
קטגוריה:ארץ ישראל: דבוראים
קטגוריה:צפון אפריקה: חרקים
בור פוטנציאל קוונטי

**בור פוטנציאל קוונטי** הוא המקבילה הקוונטית למקרה הפיזיקלי של בור פוטנציאל והוא נקרא לפעמים **בור קוונטי**. הבור הוא למעשה אזור במרחב בו האנרגיה הפוטנציאלית הקושרת חלקיק, נמוכה מאשר בשאר המרחב. אזור זה הוא למעשה מינימום באנרגיה הפוטנציאלית, כאשר מינימום זה יכול להיות מינימום מקומי או גלובלי.
לעיתים קרובות נהוג לתאר מימד ננומטרי בננו-חומרים כבור פוטנציאל.

המודל הפיזיקלי הפשטני במקרה זה הוא של בור פוטנציאל אינסופי. לרוב, עבור מודל מדויק יותר, נהוג לעבור לתיאור של בור פוטנציאל סופי. לשני המקרים הללו יש פתרונות אנליטיים פשוטים המספקים הבנה טובה של המצבים האפשריים שבהם יכול לשהות חלקיק, ומאפשרים לחשב גדלים פיזיקליים רבים, כגון רמות האנרגיה האפשריות לחלקיק, זרם, סיכוי מעבר בין רמות, יינון, מנהור, אינטראקציה עם הפרעות שונות וכו'.

## ראו גם
* בור פוטנציאל
* בור פוטנציאל אינסופי
* בור פוטנציאל סופי
* אנרגיה פוטנציאלית

קטגוריה:ערכים שבהם תבנית בריטניקה אינה מתאימה
קטגוריה:מכניקת הקוונטים
לישמניוזיס ויסצרלית

**לישמניאזיס ויסצרלית** (שם מדעי: *Visceral leishmaniasis*; מוכרת גם בשם: **קלה אזר** או **קדחת שחורה**) היא הצורה החמורה ביותר של מחלת הלישמניאזיס (leishmaniasis) ונגרמת על ידי הפרזיט לישמניה, הפרזיט הגורם גם לצורה העורית (המוכרת בעברית כשושנת יריחו) של מחלת הלישמניאזיס. לאחר מלריה, מחלה זאת היא גורם התמותה הגדול ביותר מבין המחלות הפרזיטיות. ללא טיפול במחלה היא תסתיים כמעט תמיד במות הפונדקאי.

## הטפיל
לישמניה היא פרזיט (טפיל) ממשפחת השוטנים, בעל שוטן בודד. הווקטור הוא זבוב החול. לפרזיט יכולת לחיות בתוך מאקרופאגים ובתוך נויטרופילים.
באפריקה, באירופה ובאסיה הזנים הגורמים ל-Visceral leishmaniasis הם *L. donovani* ו-*L. infantum*. בדרום אמריקה המין הגורם למחלה הוא *L. chagashi*.

## תמונה קלינית
תקופת הדגירה משתנה ויכולה להיות בין 3-18 חודשים.
במידה והתגובה החיסונית היא חזקה ומאופיינת ביצור מוגבר של Th1 לא ייווצרו סימפטומים, הפרזיט ימות ויפונה לחלוטין מהגוף.
במקרה שהתגובה האימונית תאופיין ברמות גבוהות של Th2 הסיכוי להופעת סימפטומים גדול יותר.
הסימפטומים יכללו חום גובה, כשהחולה מרגיש יחסית טוב, החום מאופיין בשונות גדולה יחסית. בהמשך בלוטות הלימפה, הכבד והטחול יוגדלו. כאשר הטחול עלול להגיע לממדים אדירים. ולעיתים לסבול מנמק. הכבד יוגדל, תהיה סינתזה מופחתת של אלבומין, רמות גבוהות של גלובולינים ורמות נמוכות של ויטמין K. חוסר בוויטמין K יפגע במערכת הקרישה ויוביל לדימומים. בהמשך הפרזיט יחדור למח העצם, כתוצאה מכך אנמיה, טרומבוציטופניה ובשלבים מתקדמים לאוקופניה. צהבת תופיע בשלבים מתקדמים. סימפטומים נוספים כוללים רזון והעדר תיאבון.

## סיבוכים
התסמונת פוסט-קלה אזר (post kala-azar syndrome), סיבוך הנפוץ בסודאן ובהודו. שנה או שנתיים לאחר שהחולה הבריא מהמחלה, בין אם בצורה ספונטנית ובין על ידי טיפול תרופתי. מופיעים על העור גבשושיות (nodules). הן אינן כואבות ומפוזרות על הידיים, פנים והצוואר. הם משמשים כמקור נרחב לזיהום שכן המקרופאגים באזור מכילים כמות גדולה של הפרזיט.
סיבוכים נוספים:
* זיהום של הרירית של האף
* זיהום של רירית המעי, עם תסנין של מקרופאגים נגועים.
* מוות עלול להופיע בכל שלב, בדרך כלל על רקע של זיהום במערכת הנשימה או מערכת העיכול.

## אבחון וטיפול
את האבחנה ניתן לבצע באמצעות:
* amastigote ניתן להוציא בביופסיה מהכבד, הטחול ומח העצם. בדרך כלל הדגימה תילקח ממח העצם. את הדגימה יש לצבוע בצביעת גימזה (giemsa stain)
* promastigote ניתן לגדל בתרביות שונות
* אימונולוגיה: קיימים נוגדנים ספציפיים, כך שבמידה ולא ניתן לקחת ביופסיה ניתן לבצע ELISA, IFAT וכדומה

בבדיקה פיזיקלית יראו: חולשה, טחול וכבד מוגדלים ורמות גבוהות של גלובולינים.

אבחנה מבדלת: מלריה, מחלת השינה, aleukaemic leukemia, אנמיה אפלסטית, שחפת.

הטיפול יכול להיעשות באמצעות:
* meglumine antimoniate או pentamidine
* sodium stibogluconate
* amphotericin B

## מניעה
הימנעות מהווקטור, לבישת בגדים ארוכים ושימוש בכילה בזמן השינה.

## קישורים חיצוניים

* האוניברסיטה העברית מקבלת מענק לחקר Visceral leishmaniasis באתיופיה, israel21c.org
## הערות שוליים

קטגוריה:זיהומים בעור וברקמה התת-עורית
שעה של אור

**שעה של אור** הוא אלבום האוסף הראשון של הזמר עמיר בניון. האלבום מסכם את עשר שנות פעילותו במוזיקה, והוא יצא לאור בשנת 2009 כאלבום כפול. באלבום מופיעים להיטיו הגדולים של בניון, ובהם ביצועים חדשים לשבעה מהם, ביניהם "רק את", "ניצחת איתי הכל", ו"כשאת עצובה". בנוסף, מופיעים באלבום מספר שירים חדשים. ביום השקת האלבום הופיע בניון בבריכת הסולטאן בירושלים, תחת הכותרת "עשור ליצירתו". בהופעה ניגנה תזמורת כלי קשת ביחד עם נגניו הקבועים. ההופעה זכתה להצלחה רבה ועל פי הערכות נכחו בה למעלה מ-4,000 אנשים. באלבום הוקלטו גם שירים חדשים שלא יצאו לפני כן. אחד מהביצועים החדשים הוא השיר "געגועים לדמיון", שיצא לתחנות הרדיו וזכה להצלחה. בנוסף מופיע השיר -"בחייאת", המדבר על אוסף שמועות ומשפטים ששמע בניון מפגישות שונות עם מעריצים.

## רשימת השמעה
### דיסק 1
שירים 1-7 מופיעים באוסף בביצועים חדשים
# רק את
# מורה לחיים
# כשאת עצובה
# קצת לבד
# שעה של אור
# געגועים לדמיון
# ניצחת איתי הכל
# הכל עד לכאן
# נשמתי
# בורח
# עיניה
# אלוף בשחור
# יכול להיות
# תמיד ידעתי
# רוצה אלייך

### דיסק 2
שירים 5-11 לראשונה על גבי אלבום
# עומד בשער
# מחילה
# כוכב נופל
# דרך
# שיר הוודקה
# בחייאת
# ועפנו
# עד דלא ידע
# דוד מלכי
# התקווה
# יגדל אלוהים חי

## קישורים חיצוניים

* 

קטגוריה:אלבומי עמיר בניון
קלמן קימרלינג: חוקר פרטי, בעזרת השם

**קלמן קימרלינג חוקר פרטי בעזרת השם** הוא ספר מתח מאת אשר קרביץ. הספר יצא לאור בשנת 2009 בהוצאת ידיעות ספרים, כהמשך לספרי אשר קרביץ היהודיים, ביניהם הכלב היהודי וסמל ראשון מוסטפא רבינוביץ

## עלילה
קלמן קימרלינג, גרוש חרדי אמריקני, פותח משרד בילוש בשכונת מאה שערים בירושלים. במהלך הספר, קלמן חוקר תעלומת רצח וגנבות ותוך כדי כך מתאהב בבלנית מסורבת גט שבעלה פושע. קלמן מנסה לתפוס את בעלה ולחייבו שייתן לה גט.

## דמויות
* **קלמן קימרלינג** – בלש חרדי 
* **רב פקד גלאס** – קצין משטרה שמשתף פעולה עם קלמן
* **לאה פרומי גרלבסקי** – מסורבת גט שקלמן מאוהב בה

## קישורים חיצוניים
* 
* דיאנה מן, בלש חרדי בסימטאות, באתר 'המולטי יקום של אלי אשד'
* דתילי, ביקורת ספר:קלמן קימרלינג חוקר פרטי, בעזרת השם 24.12.09
* 
* אסף רוזן, הקופרזן: קימרלינג. קלמן קימרלינג בעיתון מעריב

קטגוריה:ספרות ישראלית
קטגוריה:חוקרים פרטיים בדיוניים
קטגוריה:ספרי ידיעות ספרים